Emirto de Lima

José Maria Emirto de Lima (☆ 25 di yanüari 1890 na Kòrsou - † 14 di ougùstùs 1972 na Barranquilla) tabata un músiko, musikólogo i kompositor kurasoleño-kolombiano. 

 Biografia 
Emirto de Lima ta nase na Willemstad; yu di Paul Quirino de Lima (1861-1926) i Josefina Sintiago. E ta haya su promé lesnan di fió i piano di su tata, kende tabata músiko, dosente di músika i kompositor.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag. 365 Djei e ta kontinua su estudio di músika na Oropa, promé na Barcelona i despues na konservatorio di Paris, unda e ta optené su diploma di tokadó di fió. Kunst- en letternieuws, Het Vaderland (19 februari 1912)

Na 1910 De Lima ta kuminsa su karera na Colombia dunando les di músika na hobennan na Barranquilla. Originalmente e enkargo aki a wòrdu ofresé na su tata, kende a pasé over pe dor ku e no tabata kier bandona Kòrsou. Na Barranquilla e ta sigui pa funda un akademia di músika, atkeriendo un bon reputashon komo dosente. Komo kompositor, krítiko i musikólogo e tabata forma parti di e bida kultural di e siudat. El a okupá tambe e funshon di konsul di Liberia i Honduras na Barranquilla. 

De Lima ta kompone varios konsierto pa orkesta i ballet. Na 1911 kuater di su partitura ta sali publika na Cartagena. Su komposishonnan tabata parti di e evento musikal den un kompetensia di arte na e Weganan Olimpiko di Zomer 1932 na Los Angeles. Dor di su interes den lenguahe rítmiko e ta profundisá su mes den folklor kolombiano i ta publiká na 1942 e estudio etnográfiko Folklore colombiano tokante e dialektonan di e zonanan kolombiano na kosta di Karibe i serunan di Andes.thumb|left|220px|Kariòn “De vier Koningskinderen” riba e edifisio di Museo di Kòrsou na Otrobanda. Entre su obranan tin varios piesa musikal den estilo antiano, entre otro algun wals antiano i mazurka. Na 2001 Prins Bernard Cultuurfonds Caribisch Gebied (PBCCG, awendia Cultuurfonds Caribisch Gebied) ta saca henter un CD dediká na su komposishonnan bou título "Emirto de Lima, músika pa piano" i toká pa Harold Martina. 

Na su honor a graba su nòmber riba un di e kampananan di e kariòn “De vier Koningskinderen” ku ta instalá desde aña 1952 riba e edifisio di Museo di Kòrsou na Otrobanda.P. Wagenaar Hummelinck,  De Beiaard van Curaçao: gegevens over het Curaçaose carillon, De West-Indische Gids,
di 32 volúmen (1951), pp. 206-216 

Kategoria:Hende
Kategoria:Músika
Kategoria:Kòrsou